Superligada mavsum yakunlandi. So‘nggi turda «Lokomotiv» o‘z maydonida «Paxtakor»ni qabul qildi. Bu bahsning turnirdagi vaziyat uchun ahamiyati bo‘lmadi. «Paxtakor» chempionlikni, «Lokomotiv» esa kumush medallarni qo‘lga kiritib bo‘lgan edi. O‘yin qiziqarli o‘tgan bo‘lsa-da, hisob ochilmadi. Qayd qilish joizki, bu Samvel Babayan uchun «Lokomotiv» bosh murabbiyligidagi so‘nggi o‘yin bo‘ldi. Endi 48 yoshli mutaxassis faoliyatini Xitoyda davom ettiradi. Superliga, 26-tur  30 noyabr, Toshkent  «Lokomotiv» - «Paxtakor» 0:0 «Metallurg» - «Surxon» 2:0  Gollar: Stanislav Andreyev (22), Abror Toshqo‘ziyev (30) «Bunyodkor» - «So‘g‘diyona» 2:2 (1:0, 1:2)  Gollar: Islom Qobilov (41), Nurillo To‘xtasinov (60) - Islom Qobilov (61 avtogol), Kaxi Maxaradze (75)